Йордан Стубел
Синигер щерка зажени

chitanka.info

Синигер щерка зажени

по тия поля зелени.

Покани млади сватбарки,

все кукувици болярки:

косове — горска дружина,

и още врабец роднина.

Ядоха, пиха, дордето

есен ги свари в полето

и черна врана заграка,

и дъждец ситен заплака

над равни, пусти полета,

над голи, боси врабчета…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.